stanford-oval/wikipedia huggingface dataset:
มหาวิทยาลัยขอนแก่น วิทยาเขตหนองคาย
ประวัติ

วิทยาเขตหนองคาย จัดตั้งขึ้นตามนโยบายกระจายความเจริญไปสู่ภูมิภาคของรัฐบาล และเป็นโครงการที่ได้รับการบรรจุไว้ในแผนพัฒนามหาวิทยาลัยขอนแก่นระยะที่ 8 (พ.ศ. 2540-2544) ในปี พ.ศ. 2539 มีการเริ่มดำเนินการก่อสร้างอาคารเรียน เพื่อใช้ในการจัดการเรียนการสอน โดยมีจุดมุ่งหมายหลักเพื่อผลิตบัณฑิตที่ประกอบด้วยความรู้ความสามารถมีประสบการณ์ทางด้านวิชาการและวิชาชีพชั้นสูงเทียบเท่ามาตรฐานระดับสากล มีคุณธรรม จริยธรรม และจรรยาบรรณแห่งวิชาชีพ เป็นบัณฑิตที่มีความคิดริเริ่มสร้างสรรค์ สามารถประยุกต์ทฤษฎีวิชาการไปใช้ในชีวิตประจำวันและเป็นบุคคลผู้ใฝ่เรียนรู้ตลอดชีพ มุ่งพัฒนาคุณภาพบัณฑิต ผลิตงานวิจัยสามารถให้บริการวิชาการแก่ชุมชนได้ พร้อมเป็นขุมปัญญาใหม่ของภูมิภาคตะวันออกเฉียงเหนือตอนบน และเป็นประตูแห่งการขยาย สหวิทยาการไปสู่อนุภูมิภาคลุ่มน้ำโขง และมีการจัดการศึกษาวิชาชีพชั้นสูง ศึกษาค้นคว้าวิจัย ทำนุบำรุงศิลปวัฒนธรรม การประสานศาสตร์หลากหลายวิชาทั้งวิทยาศาสตร์ เทคโนโลยี สังคมศาสตร์ เพื่อผลิตบัณฑิตที่มีคุณภาพ
ในปี 2544 มีคำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่าง ๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ประกอบด้วย คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน วิทยาเขตหนองคาย ประกาศ ณ วันที่ 4 กรกฎาคม 2555  มีพันธกิจหลักในการผลิตบัณฑิตที่มีความรอบรู้วิชาการ มีความพร้อมในการทำงาน มีคุณธรรมและจริยธรรม การพัฒนาองค์ความรู้ด้านต่าง ๆ มุ่งสู่การพัฒนาที่ยั่งยืน การให้บริการสังคมทั้งทางวิชาการและวิชาชีพ การส่งเสริมและทำนุบำรุงศิลปวัฒนธรรม ขนบธรรมเนียมประเพณีท้องถิ่น ตลอดจนค่านิยมอันดีงาม  และมีการบริหารจัดการโดยยึดมั่นในหลักธรรมาภิบาล ส่งเสริมและสนับสนุนความรู้รัก สามัคคี และการอุทิศตนเพื่อองค์กร
ต่อมา วันที่ 10 กรกฎาคม 2563 ราชกิจจานุเบกษาได้เผยแพร่ประกาศมหาวิทยาลัยขอนแก่น ฉบับที่ 635/2563 เรื่อง การจัดตั้งส่วนงานของมหาวิทยาลัยขอนแก่น (ฉบับที่ 5) พ.ศ. 2563 ซึ่งลงวันที่ 1 เมษายน 2563 ได้มีการควบรวมส่วนคณะวิชาเดิม 4 คณะและ 1 หน่วยงานของมหาวิทยาลัยขอนแก่น วิทยาเขตหนองคาย ได้แก่ สำนักงานวิทยาเขตหนองคาย, คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ เป็นหน่วยงานใหม่ที่มีชื่อว่า คณะสหวิทยาการ มหาวิทยาลัยขอนแก่น ส่งผลให้คณะสหวิทยาการกลายเป็นคณะที่มีพื้นที่บริการใหญ่ที่สุดของมหาวิทยาลัยขอนแก่น
คณะ/หน่วยงาน/หน่วยงานในกำกับ > คณะวิชา

คณะสหวิทยาการ
คณะ/หน่วยงาน/หน่วยงานในกำกับ > โรงเรียน

โรงเรียนสาธิตมหาวิทยาลัยขอนแก่น วิทยาเขตหนองคาย
คณะ/หน่วยงาน/หน่วยงานในกำกับ > หน่วยงานในกำกับ

พิพิธภัณฑ์สัตว์น้ำจังหวัดหนองคาย
คณะ/หน่วยงาน/หน่วยงานในกำกับ > ศูนย์

ศูนย์ภาษาและวัฒนธรรมแห่งอนุภูมิภาคลุ่มน้ำโขง
การรับเข้าศึกษาต่อ > ระดับปริญญาตรี

สอบคัดเลือกจากระบบกลาง  (Admissions) โดยใช้  ผลสอบ O-NET และ GAT - PAT โดยสถาบันทดสอบทางการศึกษาแห่งชาติ (องค์การมหาชน)
สอบคัดเลือกจากวิธีรับตรง    รับจากผู้ที่กำลังศึกษาชั้นมัธยมศึกษาปีที่6  ในเขตพื้นที่ภาคตะวันออกเฉียงเหนือ  20 จังหวัด
โครงการความร่วมมือระหว่างมหาวิทยาลัยขอนแก่นกับสำนักคณะกรรมการการอาชีวศึกษา  กระทรวงศึกษาธิการ  ตรวจสอบข้อมูลได้ที่  วิทยาลัยอาชีวศึกษาประจำจังหวัด
การคัดเลือกโดยวิธีพิเศษ ตามโครงการขยายโอกาสต่างๆ ของวิทยาเขต โดยรับจากผู้ที่กำลังศึกษาอยู่ชั้นมัธยมศึกษาปีที่ 6 และผู้สำเร็จชั้นมัธยมศึกษาตอนปลายหรือเทียบเท่า โดยใช้ผลสัมฤทธิ์ทางการศึกษา ดังโครงการต่อไปนี้
โครงการขยายโอกาสทางการศึกษาแก่นักเรียนเขตจังหวัดใกล้เคียง  8 จังหวัด  (หนองคาย  อุดรธานี หนองบัวลำภู  นครพนม  สกลนคร  มุกดาหาร เลย บึงกาฬ)  รับสมัครในเดือนพฤศจิกายน – ธันวาคม  ของทุกปี
โครงการนักเรียนที่เป็นผู้มีคุณธรรมจริยธรรม และบริการสังคม โดยเปิดรับนักเรียนจากทั่วประเทศ  รายละเอียดจะแจ้งให้ทราบเป็นประกาศจากเว็บไซต์   http://www.kku.ac.th  แต่ละปีการศึกษาที่มีการเปิดรับสมัคร
การรับเข้าศึกษาต่อ > ระดับปริญญาโท

มหาวิทยาลัยขอนแก่นได้กำหนดวิธีการรับบุคคลเข้าศึกษาในระดับปริญญาโท
การสอบคัดเลือก เป็นการสอบคัดเลือกผู้สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทในสาขาวิชาต่าง ๆ ทั้งภาคปกติ และภาคพิเศษ โดยทางมหาวิทยาลัยจะดำเนินการจัดสอบเอง
การคัดเลือก เป็นกรคัดเลือกครูประจำการที่สำเร็จการศึกษาระดับปริญญาตรี เพื่อเข้าศึกษาต่อในระดับปริญญาโทสาขาวิชาต่าง ๆ โดยมหาวิทยาลัยจะดำเนินการจัดการเรียนการสอนในภาคฤดูร้อน
การรับเข้าศึกษาต่อ > ระดับปริญญาเอก

มหาวิทยาลัยขอนแก่นได้กำหนดวิธีการรับบุคคลเข้าศึกษาในระดับปริญญาเอก โดยคัดเลือกผู้สำเร็จการศึกษาระดับปริญญาโท เพื่อเข้าศึกษาต่อในระดับปริญญาเอกสาขาวิชาต่างๆ โดยการพิจารณาของมหาวิทยาลัย หรือสามารถสมัครสอบผ่านทางเว็บไซต์ได้
กิจกรรมภายในมหาวิทยาลัย > กิจกรรมร้องเพลงร่วมสถาบัน หรือ ประเพณีเชียร์กลาง

มหาวิทยาลัยขอนแก่น คือมหาวิทยาลัยเพียงแห่งเดียวที่คงประเพณีการเชียร์ร่วมของนักศึกษาใหม่รวมทุกคณะไว้ด้วยกัน การที่คนนับพันร่วมหมื่นคนและมาจากหลากหลายคณะสามารถมารวมตัวกัน ร้องเพลงเดียวกันด้วยใจที่รักในสิ่งเดียวกันได้ถือว่าเป็นที่สุด เชียร์กลางเป็นกิจกรรมที่เริ่มต้นและดำเนินมาจนเป็นประเพณีที่สืบเนื่องต่อกันมาจากพี่ ๆ จนถึงปัจจุบัน และถูกถ่ายทอดสู่วิทยาเขตหนองคาย ซึ่งคือเสมือนเชียร์กลาง มหาวิทยาลัยขอนแก่น เช่นเดียวกัน นักศึกษาปัจจุบันและพี่ ๆ ทุกคนในมหาวิทยาลัยขอนแก่นต่างตั้งตารอ กิจกรรมเชียร์กลางนี้จัดขึ้นหลังจากน้องใหม่เข้าหอพัก รวมน้องและมีกิจกรรมกลุ่มสัมพันธ์ให้น้องใหม่ได้รู้จักเพื่อนใหม่ รู้จักพี่ ๆในชื่อ พี่เลี้ยงน้องใหม่ มีกิจกรรมสันทนาการ เรียนรู้เพื่อนใหม่ เรียนรู้วัฒนธรรมสังคมของมหาวิทยาลัยขอนแก่น และรู้จักมหาวิทยาลัยขอนแก่นผ่านบทเพลงแห่งมหาวิทยาลัย และจะจัดขึ้น ณ สนามกีฬากลาง บนสแตนด์เชียร์ จำนวน 2 วัน กลางที่โล่ง
กิจกรรมภายในมหาวิทยาลัย > กิจกรรมอนุรักษ์วัฒนธรรมไทยลงแขกดำนา นานาชาติ

กิจกรรมอนุรักษ์วัฒนธรรมไทยลงแขกดำนา นานาชาติ เป็นการช่วยเหลือหมู่บ้านในเขตตำบลหนองกอมเกาะ ที่มีพื้นที่อยู่ห่างจาก มหาวิทยาลัยขอนแก่น วิทยาเขตหนองคาย  เพียง 3 กิโลเมตร ประชาชนส่วนใหญ่ประกอบอาชีพเกษตรกรรม ดังนั้น เพื่อเป็นการอนุรักษ์วัฒนธรรมไทยและเป็นการสร้างความสามัคคี เผื้อเฟื้อเผื่อแผ่ช่วยเหลือกันในสังคม มหาวิทยาลัยขอนแก่น วิทยาเขตหนองคาย จึงจัดทำโครงการ อนุรักษ์วัฒนธรรมไทยลงแขกดำนา นานาชาติ ขึ้น เพื่อสอดรับกับภารกิจหลักคือการผลิตบัณฑิตที่พึงประสงค์ ให้บัณฑิตได้ฝึกความอดทน มีความเสียสละ เอื้ออาทรต่อผู้อื่น เรียนรู้และศึกษาลักษณะของเศรษฐกิจชุมชน ตลอดจนช่วยกันอนุรักษ์ พัฒนา ถ่ายทอด และฟื้นฟูขนบธรรมเนียบประเพณี และวัฒนธรรมไทยที่ดีงามให้คงอยู่  นอกจากการลงแขกดำนาแล้ว ได้มีการทำพิธีเลี้ยงผีตาแฮก บูชาสิ่งศักดิ์สิทธิ์หรือบรรบุรุษให้คุ้มครองป้องกันภยันตรายแก่ชีวิตและทรัพย์ ก่อนการดำนาและจัดกิจกรรมแข่งขันวิ่งปรองดองสมานฉันท์ 11 ขาสามัคคีและดำนาสามขาสามัคคี ระหว่างทีมนักศึกษาชาย  นักศึกษาหญิงและทีมทหาร ทั้งนี้การจัดกิจกรรมลงแขกดำนา ได้จัดต่อเนื่องมาทุกๆปีในช่วงฤดูทำนา เพื่อสืบสานประเพณี อนุรักษ์วัฒนธรรมไทยการลงแขกดำนา ให้นักศึกษา บุคลากร และชุมชนได้ปฏิบัติสืบต่อกัน เป็นการเผยแพร่ประเพณีวัฒนธรรมการลงแขกดำนาแก่ชาวต่างชาติ  อีกทั้งช่วยลดต้นทุนในการผลิตข้าวของชาวนาและลดภาระค่าใช้จ่ายในครัวเรือนในการจ้างแรงงาน ทำให้เกิดความสามัคคีปรองดองในองค์กรและสังคม มีความสัมพันธ์อันดีระหว่างมหาวิทยาลัยขอนแก่น วิทยาเขตหนองคาย กับชุมชน
การเดินทาง

รถยนต์ จากกรุงเทพมหานคร ใช้ทางหลวงหมายเลข 1 ผ่าน จังหวัดสระบุรี แล้วเข้าทางหลวงหมายเลข 2 ผ่าน จังหวัดนครราชสีมา จังหวัดขอนแก่น จังหวัดอุดรธานี จังหวัดหนองคาย รวมระยะทาง 615 กิโลเมตร
รถไฟ การรถไฟแห่งประเทศไทย มีขบวนรถไฟจากกรุงเทพฯ-หนองคาย ทุกวัน
รถโดยสารประจำทาง บริษัท ขนส่ง จำกัด มีรถโดยสารประจำทางทั้งรถโดยสารธรรมดาและรถปรับอากาศไปหนองคาย ทุกวัน  นอกจากนี้ ยังมีบริษัทเอกชนหลายแห่งที่บริการเดินรถไปจังหวัดหนองคาย
เครื่องบิน  สามารถไปได้โดยลงที่สนามบินจังหวัดอุดรธานี จากนั้นต่อรถเข้าจังหวัดหนองคายอีก 51 กิโลเมตร
แหล่งข้อมูลอื่น

มหาวิทยาลัยขอนแก่น วิทยาเขตหนองคาย
| ด ค กสถาบันอุดมศึกษาในจังหวัดหนองคาย |
| --- | --- |
มหาวิทยาลัยในกำกับของรัฐ: มหาวิทยาลัยขอนแก่น วิทยาเขตหนองคาย •  มหาจุฬาลงกรณราชวิทยาลัย วิทยาเขตหนองคาย
มหาวิทยาลัยของรัฐ: สถาบันการอาชีวศึกษาภาคตะวันออกเฉียงเหนือ ๑
วิทยาลัยเอกชน: เทคโนโลยีอาเซียน •  เทคโนโลยีบริหารธุรกิจรักไทย ท่าบ่อ
วิทยาลัย: เทคนิคหนองคาย • อาชีวศึกษาหนองคาย  • เทคโนโลยีและอุตสาหกรรมการต่อเรือหนองคาย
ศูนย์การศึกษา: สวนดุสิต • ราชภัฏมหาสารคาม
หมวดหมู่ • โครงการ • สถานีย่อย
ดิ โอฬาร โปรเจ็คต์

| ดิ โอฬาร โปรเจ็คต์ |
| --- | --- |
ที่เกิด: กรุงเทพ ประเทศไทย
แนวเพลง: เฮฟวี่เมทัล แกลมเมทัล ร็อก
ช่วงปี: พ.ศ. 2528 - ปัจจุบัน
ค่ายเพลง: ห้องอัดเสียงทอง ไมล์สโตน เร็คคอร์ด เพอร์เฟค เรคคอร์ด วอร์นเนอร์ มิวสิค ไทยแลนด์

สมาชิก: โอฬาร พรหมใจ  (โอ้ - กีตาร์) ชวิน จิตรสมบูรณ์ (จั๊ก - ร้องนำ) ปฐมพงศ์ สมบัติพิบูลย์ (ลูกโป่ง - ร้องนำ) พิทักษ์ ศรีสังข์ (ทักษ์ - เบส) จักรรินทร์ ดวงมณีรัตนชัย (ป๊อบ - กีตาร์) ดำรงสิทธิ์ ศรีนาค (ปิงปอง - กลอง)

อดีตสมาชิก: ฉัตรพงษ์ นิยมไทย (แตงโม - keyboard/ร้องนำ) ชนินทร์ แสงคำชู (กุ๋งกิ๋ง - กลอง) ณรงค์ ศิริสารสุนทร (รงค์ - เบส) Mikael Johansson (กลอง) นุสรณ์ พจน์พิพัฒน์ (ป้อ - Keyboard) กฤษฎา จงจิตต์ (หนิง - เบส) ฐิติชนม์ พึ่งอาศรัย (บอย - ร้องนำ) Ruba Mosan (Keyboard) เอกมันต์ โพธิพันธุ์ทอง (มัน - กลอง)

เว็บไซต์: 
ดิ โอฬาร โปรเจ็คต์  (อังกฤษ: The Olarn Project) วงดนตรีที่เล่นเพลงแนวเฮฟวี่เมทัลก่อตั้งปี พ.ศ. 2528 โดย โอ้ - โอฬาร พรหมใจ โดยในตอนแรกตั้งใจใช้ชื่อวงว่า "Thailand Band" แต่ โอฬารเห็นว่า อาจจะมีผลเสียต่อประเทศชาติได้ ภายหลังจึงเปลี่ยนชื่อเป็น The Olarn Project เพราะหากเกิดอะไรขึ้น โอฬารจะเป็นผู้รับผิดชอบด้วยตัวเอง
และ เมื่อปีพ.ศ. 2539 ในโอกาสที่พระบาทสมเด็จพระปรมินทรมหาภูมิพลอดุลยเดช ทรงครองสิริราชสมบัติครบ 50 ปี โอฬาร ก็ได้แต่งเพลงชื่อ พลังและความตั้งใจ ถวายแด่พระองค์ท่าน เพื่อเป็นการเทิดทูนพระเกียรติ อีกทั้งเพลงนี้ยังได้รับรางวัลสีสัน AWARD ในหมวดเพลงบรรเลงยอดเยี่ยม ในปีนั้นอีกด้วย
สมาชิก

โอฬาร พรหมใจ  (โอ้ - กีตาร์,หัวหน้าวง)
ชวิน จิตรสมบูรณ์ (จั๊ก - ร้องนำ)
ปฐมพงศ์ สมบัติพิบูลย์ (ลูกโป่ง - ร้องนำ)
พิทักษ์ ศรีสังข์ (ทักษ์ - เบส)
ฉัตรพงษ์ นิยมไทย (แตงโม - keyboard/ร้องนำ)
ชนินทร์ แสงคำชู (กุ๋งกิ๋ง - กลอง)
เถลิงพงษ์ มีมุฑา (เปิ๊ด - เบส)
สมาชิกที่เข้ามาชุดที่สอง
ณรงค์ ศิริสารสุนทร (รงค์ - เบส)
Mikael Johansson (กลอง)
สมาชิกที่เข้ามาชุดที่สาม
ธีระ คำภักดี (บ็อบ - ร้องนำ)
นุสรณ์ พจน์พิพัฒน์ (ป้อ - Keyboard)
กฤษฎา จงจิตต์ (หนิง - เบส)
สมาชิกที่เข้ามาชุดที่สี่
ฐิติชนม์ พึ่งอาศรัย (บอย - ร้องนำ)
Ruba Mosan (Keyboard)
เอกมันต์ โพธิพันธุ์ทอง (มัน - กลอง)
สมาชิกที่เข้ามาชุดที่ห้า
จักรรินทร์ ดวงมณีรัตนชัย (ป๊อบ - กีตาร์)
ดำรงสิทธิ์ ศรีนาค (ปิงปอง - กลอง)
นพอนันต์  ประยูรสุข (ก้อ - ร้องนำ)
สมาชิกที่เข้ามาชุดที่หก (กุมภาพันธ์ 2568)
ชวิน จิตรสมบูรณ์ (จั๊ก - ร้องนำ)
ผลงานเพลง

มีอัลบั้ม 5 ชุด
พ.ศ. 2530 - อัลบั้ม "กุมภาพันธ์ 2528 แทนความห่วงใย"
รายชื่อนักดนตรี : - โอฬาร พรหมใจ (โอ้ - กีตาร์)  - ปฐมพงศ์ สมบัติพิบูลย์ (ลูกโป่ง - ร้องนำ)  - พิทักษ์ ศรีสังข์ (ทักษ์- เบส)  - ฉัตรพงษ์ นิยมไทย (แตงโม -คีย์บอร์ด)  - ชนินทร์ แสงคำชู (กุ๋งกิ๋ง-กลอง)
รายชื่อเพลง :  1. แทนความห่วงใย  2. หนทางของคุณ  3. ฉันอยากจะตายเพราะเธอ (ว่ะ)  4. ไฟปรารถนา  5. กุมภาพันธ์ 2528  6. ไชโย  7. ไม่เคยลืม  8. อย่าหยุดยั้ง  9. ด้วยตัวเราเอง  10. เพลงนี้เพื่อคุณ  11. เธอต้องการไหมใครสักคน  12. เราสองคน  13. สนุกทุกถ้วนหน้า
พ.ศ. 2532 - อัลบั้ม "หูเหล็ก"
พ.ศ. 2536 - อัลบั้มพิเศษ "ไตรภาค"
พ.ศ. 2539 - อัลบั้ม "ลิขิตดวงดาว"
พ.ศ. 2545 - อัลบั้ม "The Olarn Classic"
คอนเสิร์ต

พ.ศ. 2548 - คอนเสิร์ต "Trilogy Rock Concert"
พ.ศ. 2553 คอนเสิร์ต "40 ปี the legend of the guitar"
พ.ศ. 2557 - คอนเสิร์ต "70 ปี แหลม มอริสัน เปิดกรุตำนานร็อค"
พ.ศ. 2558 - คอนเสิร์ต "Music For Friend"
พ.ศ. 2562 - คอนเสิร์ต "The Olarn Project : X Fire"
รางวัล

ได้รับรางวัลสีสันอวอร์ด ครั้งที่ 9 ประจำปี พ.ศ. 2539 ( ศิลปินกลุ่มร็อคยอดเยี่ยม ) และ เพลงบรรเลงยอดเยี่ยม "พลังและความตั้งใจ"
ได้รับรางวัลแฮมเบอร์เกอร์อวอร์ดส์ ครั้งที่ 1 (ปกอัลบั้มยอดเยี่ยม อัลบั้ม The Olarn Classic)
แหล่งข้อมูลอื่น

http://theolarnproject.com/
บีเอ็มดับเบิลยู

| --- | --- |
โลโก้ตั้งแต่ปี 2020
สำนักงานใหญ่ BMW ในนครมิวนิก ประเทศเยอรมนี
ประเภท: บริษัทมหาชนจำกัด
การซื้อขาย: FWB: BMW DAX Component
ISIN: DE0005190003 
อุตสาหกรรม: ยานยนต์
ก่อตั้ง: 7 มีนาคม 1916; 108 ปีก่อน (1916-03-07)
ผู้ก่อตั้ง: Gustav Otto 
สำนักงานใหญ่: มิวนิก รัฐบาวาเรีย ประเทศเยอรมนี 
พื้นที่ให้บริการ: ทั่วโลก
ผลิตภัณฑ์: รถยนต์, จักรยานยนต์
ผลผลิต:  รถยนต์ 2,521,514 คัน (2021)  จักรยานยนต์ 194,261 คัน (2021)
ตราสินค้า: Automobiles BMW Mini Rolls-Royce BMW M BMW i Motorcycles BMW Motorrad
รายได้:  10.4210 หมื่นล้านยูโร  (2019)
รายได้จากการดำเนินงาน:  7.412 พันล้านยูโร (2019)
รายได้สุทธิ:  5.022 พันล้านยูโร (2019)
สินทรัพย์:  2.28034 แสนล้านยูโร (2019)
ส่วนของผู้ถือหุ้น:  5.9907 หมื่นล้านยูโร (2019)
เจ้าของ: Public float (50%) ; Stefan Quandt (29%), Susanne Klatten (21%)
พนักงาน: 133,778 คน (2019)
เว็บไซต์: bmwgroup.com
BMW (เยอรมัน: เบเอ็มเว, อังกฤษ: บีเอ็มดับเบิลยู) หรือ บมจ.ยนตรกิจบาวาเรีย (Bayerische Motoren Werke) เป็นบริษัทผลิตยานยนต์ของประเทศเยอรมนี บริษัทก่อตั้งในปีค.ศ. 1916 เมื่อแรกก่อตั้งเป็นบริษัทผลิตเครื่องยนต์อากาศยานสำหรับสงครามโลกครั้งที่หนึ่ง
บริษัทเป็นผู้ผลิตรถยนต์รายใหญ่อันดับ 12 ของโลก รับผิดชอบแบรนด์รถยนต์ บีเอ็มดับเบิลยู, มินิ และโรลส์-รอยซ์ รวมถึงแบรนด์รถจักรยานยนต์ บีเอ็มดับเบิลยู มอเตอร์ราด บริษัทมีสำนักงานใหญ่ในนครมิวนิก รัฐบาวาเรีย และมีฐานการผลิตมากกว่า 30 แห่งทั่วโลก
ประวัติโดยย่อ

BMW มีต้นกำเนิดมาจากบริษัทอุตสาหกรรมสามรายในจักรวรรดิเยอรมัน สองรายเป็นบริษัทผลิตเครื่องยนต์อากาศยานในรัฐบาวาเรีย ได้แก่ ยนตรกิจรัพพ์ (Rapp Motorenwerke) และกิจการอากาศยานบาวาเรีย (Bayerische Flugzeugwerke) ส่วนอีกหนึ่งรายเป็นบริษัทผลิตยานยนตร์ตั้งอยู่ในรัฐทือริงเงิน คือโรงยานยนต์ไอเซอนัค (Fahrzeugfabrik Eisenach)
ยนตรกิจรัพพ์ผลิตเครื่องยนต์สำหรับเครื่องบินรบสำหรับสงครามโลกครั้งที่หนึ่ง แต่เครื่องยนต์ที่ขายไปมีปัญหาสั่นอย่างรุนแรง ทำให้เกิดการโจมตีจากลูกค้า และรายได้ของรัพพ์ลดลงถึงขั้นเสี่ยงล้มละลาย สถานการร์คลี่คลายลงเมื่อมียอดการสั่งซื้อจากกองบินอากาศเยอรมันเข้ามาในปีค.ศ. 1916 และต่อมาบริษัทได้เปลี่ยนชื่อเป็น ยนตรกิจบาวาเรีย (Bayerische Motorenwerke) ภายหลังสงครามสิ้นสุด การอากาศยานบาวาเรียได้เข้าซื้อกิจการยนตรกิตบาวาเรีย หลังจากนั้นก็ได้มีการผนวกการอากาศยานบาวาเรียเข้าเป็นส่วนหนึ่งของแบรนด์ BMW
บมจ.ยนตรกิจบาวาเรียเริ่มผลิตรถยนต์ภายหลังการเข้าซื้อกิจการโรงยานยนต์ไอเซอนัคในปี 1929 เบเอ็มเวผลิตสินค้าหลักอย่างรถยนต์, จักรยานยนต์, เครื่องยนต์อากาศยาน ไปจนสิ้นสุดสงครามโลกครั้งที่สองในปี 1945 ซึ่งในช่วงสงคราม บริษัทมุ่งเน้นไปที่การผลิตเครื่องยนต์อากาศยานเป็นหลักเพื่อป้อนสายการผลิตเครื่องบินทหาร อาทิ เอ็ฟเว190, ยู52, ยู88 เป็นต้น
ก่อนสงครามโลกครั้งที่สอง

ค.ศ. 1922 - การย้ายโรงงานไปที่มิวนิก
หลังจากสงครามสิ้นสุดลง บีเอ็มดับเบิลยูได้ผลิตเบรกสำหรับรถไฟและเครื่องยนต์สำหรับเรือและพาหนะอื่น เนื่องจากถูกห้ามผลิตเครื่องยนต์เครื่องบิน หลังจากขายบริษัทให้กับ Knorr Bremse AG ในปี ค.ศ. 1920 นักการเงินชื่อ Camillo Castiglioni ได้ซื้อกิจการผลิตเครื่องยนต์ พร้อมทั้งแรงงานและสิ่งอำนวยความสะดวกในการผลิต รวมถึงชื่อบริษัทและโลโก้สีฟ้าขาว จากนั้นเขาได้โอนทุกอย่างไปยัง "Bayerische Flugzeuge-Werke AG" (BFW) ในปีเดียวกันนั้น บริษัทได้ย้ายไปยังโรงงานผลิตของ BFW ที่สนามบิน Oberwiesenfeld ในมิวนิก ซึ่งปัจจุบันยังคงเป็นที่ตั้งของโรงงานหลักและสำนักงานใหญ่ของบีเอ็มดับเบิลยู กรุ๊ป (BMW Group)
ค.ศ. 1923 - ฺBMW R 32 (รถมอเตอร์ไซค์บีเอ็มดับเบิลยูรุ่นแรก)
เรื่องราวความสำเร็จของมอเตอร์ไซค์บีเอ็มดับเบิลยู เริ่มต้นที่งานแสดงยานยนต์เบอร์ลินในปี ค.ศ. 1923 เมื่อผู้ผลิตเครื่องยนต์เครื่องบินได้เปิดตัวรถมอเตอร์ไซค์รุ่นแรก BMW R 32 คุณภาพของเครื่องยนต์เป็นปัจจัยสำคัญที่นำไปสู่ความสำเร็จ ทุกชิ้นส่วนที่คาดว่าต้องซ่อมบำรุงถูกหุ้มไว้ และเพลาไดรฟ์สามารถดูแลรักษาได้ง่ายกว่าสายพานหรือโซ่มาตรฐาน เครื่องยนต์แบบบ็อกเซอร์ ที่มีลูกสูบติดตั้งในแนวขวางกับทิศทางการเคลื่อนที่ ยังคงเป็นลักษณะเด่นของรถมอเตอร์ไซค์บีเอ็มดับเบิลยูจนถึงทุกวันนี้ ควบคู่ไปกับเพลากลาง การออกแบบโดยรวมที่ประสบความสำเร็จของ R 32 ถูกสร้างขึ้นโดย Max Friz และถือเป็นจุดสำคัญในประวัติศาสตร์ของรถมอเตอร์ไซค์
ค.ศ. 1928 - การก้าวสู่การเป็นผู้ผลิตรถยนต์
บีเอ็มดับเบิลยูก้าวสู่การเป็นผู้ผลิตรถยนต์ในปี 1928 โดยการซื้อบริษัท ไอเซอนัค (Fahrzeugfabrik Eisenach) จนกระทั่งสงครามโลกครั้งที่สองเริ่มต้นขึ้น รถบีเอ็มดับเบิลยูทุกคันถูกผลิตที่โรงงานแห่งนี้ในรัฐทือริงเงิน รถขนาดเล็กคันแรกของบีเอ็มดับเบิลยูถูกสร้างขึ้นภายใต้สัญญาจาก Austin Motor ในปี ค.ศ. 1929 แต่ถูกแทนที่ด้วยการออกแบบของบริษัทเองในปี 1932
ค.ศ. 1933 - บีเอ็มดับเบิลยูในยุคสงคราม
ในยุคนาซี บีเอ็มดับเบิลยูได้เปลี่ยนแปลงจากบริษัทที่ให้บริการด้านการเดินทางไปสู่การเป็นบริษัทอาวุธ และกลายเป็นหนึ่งในบริษัทที่สำคัญที่สุดในเศรษฐกิจสงครามของเยอรมนี การผลิตรถมอเตอร์ไซค์และรถยนต์ยังคงดำเนินต่อไป แต่สายธุรกิจเครื่องยนต์เครื่องบินมีส่วนสำคัญในยอดขายของบริษัท มีการสร้างโรงงานใหม่และเพิ่มการผลิตอย่างมากเพื่อตอบสนองความต้องการอาวุธ
ค.ศ. 1934 - จุดเริ่มต้นการผลิตเครื่องยนต์เครื่องบิน
นับตั้งแต่ปี ค.ศ. 1933 การผลิตเครื่องบินในเยอรมนีได้รับการสนับสนุนทางการเงินอย่างมากจากรัฐบาล ในปี ค.ศ. 1934 บีเอ็มดับเบิลยู เอจี ได้แยกสายการผลิตเครื่องยนต์เครื่องบินไปสู่บริษัท BMW Flugmotorenbau GmbH สองปีต่อมา Flugmotorenfabrik Eisenach GmbH ได้รับการจัดตั้งขึ้นร่วมกันระหว่างบริษัทมหาชน (AG) และบริษัทเอกชน (GmbH) และตัวอักษร BMW ถูกเพิ่มเข้าไปในชื่อบริษัทในปี ค.ศ. 1939
ค.ศ. 1936 - การขยายธุรกิจผลิตเครื่องยนต์เครื่องบินในระดับอุตสาหกรรม
บีเอ็มดับเบิลยู เอจี และ BMW Flugmotorenbau GmbH ได้ก่อตั้ง Flugmotorenfabrik Allach GmbH ขึ้น หนึ่งปีต่อมา ทั้งสองบริษัทได้โอนหุ้นให้กับ Luftfahrtkontor GmbH Berlin ซึ่งสนับสนุนโรงงาน BMW Allach ชานเมืองมิวนิกอย่างลับ ๆ ด้วยเงินทุนของรัฐบาล ภายในปี ค.ศ. 1941 โรงงานนี้ได้ขยายตัวอย่างมากเพื่อการผลิตเครื่องยนต์เครื่องบินในระดับอุตสาหกรรม
แหล่งข้อมูลอื่น

บีเอ็มดับเบิลยู ประเทศไทย
บีเอ็มดับเบิลยู เยอรมนี
บีเอ็มดับเบิลยู ทั่วโลก
สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

| --- | --- |
Sasin Graduate Institute of Business Administration of Chulalongkorn University
ชื่อเดิม: สถาบันบัณฑิตบริหารธุรกิจแห่งจุฬาลงกรณ์มหาวิทยาลัย
สถาปนา: 5 ธันวาคม พ.ศ. 2530; 37 ปีก่อน (2530-12-05)
สังกัดการศึกษา: จุฬาลงกรณ์มหาวิทยาลัย
คณบดี: ศ.ดร.เอียน เฟนวิค
ที่อยู่: อาคารศศปาฐศาลา ซอยจุฬาลงกรณ์ 12 ถนนพญาไท แขวงวังใหม่ เขตปทุมวัน กรุงเทพมหานคร 10330
สี:    สีฟ้า–สีเหลือง
เว็บไซต์: www.sasin.edu

อาคารจามจุรี 10 และศศินทร์
สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย (อังกฤษ: Sasin Graduate Institute of Business Administration of Chulalongkorn University) หรือชื่ออย่างไม่เป็นทางการคือ Sasin School of Management เป็นสถาบันที่เปิดทำการเรียนการสอนในระดับบัณฑิตศึกษา (หลักสูตรนานาชาติ) ทางด้านบริหารธุรกิจ การตลาด การจัดการ และสาขาที่เกี่ยวข้อง โดยความร่วมมือกันระหว่าง จุฬาลงกรณ์มหาวิทยาลัย The Kellogg School of Management ของมหาวิทยาลัยนอร์ทเวสเทิร์น และ Wharton School ของมหาวิทยาลัยเพนซิลเวเนีย นอกจากนี้ สถาบันบัณฑิตบริหารธุรกิจศศินทร์ยังเป็นสถาบันแห่งแรกในไทยที่ได้รับการรับรองจากสมาคมเพื่อพัฒนาวิทยาลัยธุรกิจ (Association to Advance Collegiate Schools of Business) ด้วย
ประวัติ

ในการประชุมเมื่อวันที่ 15 กันยายน พ.ศ. 2525 สภาจุฬาลงกรณ์มหาวิทยาลัย ได้มีมติให้จัดตั้ง "สถาบันบัณฑิตบริหารธุรกิจแห่งจุฬาลงกรณ์มหาวิทยาลัย" ขึ้น ต่อมา ในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม  2530 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนาม "ศศินทร์" เป็นชื่อสถาบัน โดยมีที่มาจากคำในภาษาสันสกฤต 2 คำ ได้แก่ "ศศ" หมายถึง กระต่าย ซึ่งเป็นปีนักษัตรที่พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชสมภพ และ "อินทร์" หมายถึง หัวหน้าหรือผู้เป็นใหญ่ ดังนั้น ศศินทร์ จึงหมายความว่า หัวหน้าของเหล่ากระต่าย นอกจากนี้ ยังพระราชทานนาม "ศศปาฐศาลา" เป็นชื่ออาคารเรียน และ "ศศนิเวศ" เป็นชื่อหอพักนานาชาติด้วย
นอกจากนี้ สถาบันบัณฑิตบริหารธุรกิจศศินทร์ยังเปิดศูนย์การเรียนรู้นานาชาติขึ้นซึ่งตั้งอยู่ที่ ตำบลโคกกลอย อำเภอตะกั่วทุ่ง จังหวัดพังงา โดยได้รับพระราชทานชื่อจากพระบาทสมเด็จพระมหาภูมิพลอดุลยเดชมหาราช บรมนาถบพิตร ว่า "ศศภูมิ" ซึ่งหมายความว่า ที่อยู่หรือแผ่นดินของกระต่าย
หลักสูตร

หลักสูตรบริหารธุรกิจมหาบัณฑิต : Master of Business Administration (MBA) แบบเรียนเต็มเวลา (Full–time)
หลักสูตรบริหารธุรกิจมหาบัณฑิต : Master of Business Administration (MBA) แบบเรียนนอกเวลา (Part–time)
หลักสูตรสองปริญญา บริหารธุรกิจมหาบัณฑิต และวิศวกรรมศาสตร์มหาบัณฑิต : Dual-degree Master of Business Administration (MBA) and Master of Engineering (M.Eng.)
หลักสูตรบริหารธุรกิจมหาบัณฑิตการจัดการ : Master of Business Administration(Executive) (EMBA)
หลักสูตรประกาศนียบัตรบัณฑิต สาขาการจัดการทรัพยากรมนุษย์ : Graduate Diploma in Human Resource Management (Grad Dip in HRM)
หลักสูตรวิทยาศาสตรมหาบัณฑิต สาขาการจัดการทรัพยากรมนุษย์ : Master of Science in Human Resource Management (M.Sc. in HRM)
หลักสูตรผู้บริหารระดับสูง : Senior Executive Program (SEP)
หลักสูตรภาษาอังกฤษเพื่อการสื่อสารเชิงธุรกิจ : Management Communication in English (MCE)
Executive Education Programs (Exec Ed)
หลักสูตรบริหารธุรกิจดุษฎีบัณฑิต : Phd in Finance & Phd in Marketing
Sasin Japan Center (SJC)

Sasin Japan Center (SJC) เป็นศูนย์ที่ปรึกษาด้านธุรกิจ ด้านการจัดการในรูปแบบของการจัดอบรม สัมมนา การศึกษาและวิจัยความเป็นไปได้ของการตลาด และการลงทุนของธุรกิจทุกประเภท รวมทั้งบทบาทในการเชื่อมความสัมพันธ์ระหว่างนักลงทุนญี่ปุ่นกับภาคธุรกิจต่างๆ ในประเทศไทย สำหรับการวิจัยและพัฒนานั้น SJC ได้รับความร่วมมือจาก JMAC (Japan Management Association Consulting) ซึ่งเป็นหน่วยงานที่ให้คำปรึกษาด้านธุรกิจที่มีชื่อเสียงและใหญ่ที่สุดในประเทศญี่ปุ่น
Sasin Sustainability and Entrepreneurship Center (SEC)

Sasin Sustainability and Entrepreneurship Center (SEC) เป็นศูนย์สนับสนุนการสร้างธุรกิจ และพัฒนาผู้นำอย่างยั่งยืน ตามแนวนโยบานเศรษฐกิจพอเพียงของพระบาทสมเด็จพระมหาภูมิพลอดุลยเดชมหาราช บรมนาถบพิตร
ศิษย์เก่าที่มีชื่อเสียง

ภูริต ภิรมย์ภักดี นักร้องนักแสดง และประธานเจ้าหน้าที่บริหาร บริษัท บุญรอดเทรดดิ้ง
สุดารัตน์ เกยุราพันธุ์ อดีตรัฐมนตรีหลายกระทรวง
กิตติรัตน์ ณ ระนอง อดีตผู้จัดการของตลาดหลักทรัพย์แห่งประเทศไทย
ชัยวัฒน์ อุทัยวรรณ กรรมการผู้จัดการใหญ่ ธนาคารนครหลวงไทย
สุรพงษ์ สืบวงศ์ลี อดีตรองนายกรัฐมนตรี อดีตรัฐมนตรีหลายกระทรวง กรรมการบริหารพรรคไทยรักไทย
สุรนันท์ เวชชาชีวะ อดีตกรรมการบริหารพรรคไทยรักไทย
พนิช วิกิตเศรษฐ์ อดีตรองผู้ว่าราชการกรุงเทพมหานครสมัยนายอภิรักษ์ โกษะโยธินสมัยแรก และสมาชิกสภาผู้แทนราษฎร พรรคประชาธิปัตย์
วิรุฬ เตชะไพบูลย์ อดีตรัฐมนตรีช่วยว่าการกระทรวงพาณิชย์ และคณะทำงานด้านเศรษฐกิจ พรรคเพื่อไทย
ประสาน ภิรัช บุรี ประธานเจ้าหน้าที่บริหารกลุ่มบริษัทภิรัชบุรีฯ
ออง เคียว มอว์ ผู้ก่อตั้ง และประธานเจ้าหน้าที่บริหารกลุ่มบริษัท 2C2P
อาทิตย์ นันทวิทยา ประธานเจ้าหน้าที่บริหาร ธนาคารไทยพาณิชย์
กฤษติกา คงสมพงษ์ อดีตพิธีกรรายการกำจัดจุดอ่อน, นายกสมาคมแม่บ้านทหารบก
บรรยง พงษ์พานิช ประธานกรรมการบริษัทหลักทรัพย์ ภัทร จำกัด (มหาชน) และอดีตกรรมการบริษัท การบินไทย จำกัด (มหาชน)
ภัทรพล ศิลปาจารย์ นักแสดง, พิธีกรชาวไทย และยูทูบเบอร์สอนการวางแผนและการลงทุนเงิน
ประยูร สุรนิวงศ์

| ประยูร สุรนิวงศ์ม> ว.ม., ป.ช. |
| --- | --- |


รัฐมนตรีช่วยว่าการกระทรวงศึกษาธิการ
ดำรงตำแหน่ง 26 สิงหาคม – 9 ธันวาคม พ.ศ. 2533ดำรงตำแหน่งร่วมกับ สรอรรถ กลิ่นประทุม เฉลิม อยู่บำรุง
นายกรัฐมนตรี: ชาติชาย ชุณหะวัณ
ก่อนหน้า: สกุล ศรีพรหม ใหม่ ศิรินวกุล
ถัดไป: บุญถึง ผลพานิชย์ สกุล ศรีพรหม
รัฐมนตรีช่วยว่าการกระทรวงอุตสาหกรรม
ดำรงตำแหน่ง 14 ธันวาคม พ.ศ. 2533 – 23 กุมภาพันธ์ พ.ศ. 2534ดำรงตำแหน่งร่วมกับ สมาน ภุมมะกาญจนะ
นายกรัฐมนตรี: ชาติชาย ชุณหะวัณ
ก่อนหน้า: สมาน ภุมมะกาญจนะ
ถัดไป: วีระ สุสังกรกาญจน์
 
ข้อมูลส่วนบุคคล
เกิด: 23 กุมภาพันธ์ พ.ศ. 2476 อำเภอกุดจับ จังหวัดอุดรธานี ประเทศสยาม
เสียชีวิต: 29 พฤษภาคม พ.ศ. 2541 (65 ปี)
พรรคการเมือง: ปวงชนชาวไทย
คู่สมรส: วีนัส สุรนิวงศ์

ประยูร สุรนิวงศ์ (23 กุมภาพันธ์ พ.ศ. 2476 – 29 พฤษภาคม พ.ศ. 2541) อดีตรัฐมนตรีช่วยว่าการกระทรวงศึกษาธิการ อดีตรัฐมนตรีช่วยว่าการกระทรวงอุตสาหกรรม ในสมัยรัฐบาลพลเอกชาติชาย ชุณหะวัณ และ อดีตสมาชิกสภาผู้แทนราษฎรจังหวัดอุดรธานี 4 สมัย
ประวัติ

ประยูร สุรนิวงศ์ เกิดเมื่อวันที่ 23 กุมภาพันธ์ พ.ศ. 2476 เป็นบุตรคนโต ของนายเมธี กับนางคำบุ้น สุรนิวงศ์ มีน้อง 7 คน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ จาก จุฬาลงกรณ์มหาวิทยาลัย และ ปริญญาโทสาขาเดียวกัน จาก มหาวิทยาลัย Indiana ประเทศสหรัฐอเมริกา
ประยูร สมรสกับนางวีนัส สุรนิวงศ์ (สกุลเดิม : ปัทมดิลก) มีบุตร-ธิดา 2 คน คือ นายปณิธิ สุรนิวงศ์ และ นางสาวอรวิชชา สุรนิวงศ์